OzLabs/hebrew-wiki-articles huggingface dataset:
השמרנים והרפורמיסטים האירופים

מפלגת "השמרנים והרפורמיסטים האירופים" (באנגלית: European Conservatives and Reformists או בראשי תיבות ECR) היא מפלגת ימין (הכוללת גם חלקים של ימין-מרכז וימין רדיקלי) אירופאית בפרלמנט האירופי. היא המפלגה השישית בגודלה בפרלמנט וכיום המפלגה הגדולה ביותר מבין החברות היא מפלגת הימין הפולנית חוק וצדק. המפלגה נוסדה ביוני 2009. בין שאר המפלגות החברות בסיעה אפשר למנות את הברית הפלמית החדשה, מפלגת העם הדנית, מפלגת הפינים, ואת הברית הלאומית (לטביה). לפני הברקזיט, נמנתה המפלגה השמרנית בין חברות המפלגה.

== עקרונות המפלגה ==
# כלכלה חופשית, סחר חופשי ותחרות הוגנת, רגולציה מינימלית, מיסוי נמוך, ממשלה קטנה, על מנת להגביר את השגשוג האישי והלאומי.
# חופש הפרט.
# בקרה יעילה על ההגירה.
# שקיפות וסיום ביורוקרטיה במוסדות האיחוד האירופי ובשימוש בכספיו.
# חיזוק נאט"ו ותמיכה בדמוקרטיות חדשות ברחבי היבשת.
# התנגדות לפדרליזציה של האיחוד והגנה הלאומיות.
# ראייה בחשיבות המשפחה כבסיס לחברה.

== מפלגות חברות ==

* איטליה: האחים של איטליה
* בולגריה: התנועה הלאומית הבולגרית
* בלגיה: הברית הפלמית החדשה
* גרמניה: רפורמים ליברלים שמרנים
* הולנד: המפלגה הפוליטית הרפורמית, תשובה נכונה 2021
* יוון: פתרון יווני
* צ'כיה: המפלגה הדמוקרטית האזרחית
* שוודיה: השוודים הדמוקרטים

==קישורים חיצוניים==

* 

שמרנים ורפורמיסטים אירופים
MINE (פרוטוקול)

MINE הוא שם של פרוטוקול כימותרפיה המיועד לטיפול בלימפומת הודג'קין ולימפומה שאינה הודג'קין נשנית או עמידה. לעיתים קרובות מוסיפים לפרוטוקול הטיפול גם ריטוקסימאב, נוגדן חד שבטי. במקרה זה יקרא הפרוטוקול R-MINE או MINE-R.

הפרוטוקול מכיל את התרופות הבאות:
*ריטוקסימאב - נוגדן חד שבטי כימרי אנטי CD20. נוגדן הנקשר לחלבון CD20, המבוטא באופן נרחב על תאי B, משלב טרום תאי B מוקדם והלאה לאורך התמיינותם. הוא משמש לטיפול במחלות המערבות ממאירויות, פעילות יתר או חוסר תפקוד של לימפוציטים B ממערכת החיסון: לימפומה, לוקמיה, דחיית שתל ומחלות חיסון עצמי.
*מסנה - תרכוב אורגנו-גופריתיות המשמשת כאדג'וונט (ממרץ) בכימותרפיה הכוללת ציקלופוספאמיד ואיפוספאמיד. תפקידה למנוע את פעולתם של חומרים אורוטוקסיים שנמצאים באיפוספאמיד.
*איפוספאמיד - תרופה אלקלית אנטינאופלסטית מקבוצת אוקסזפספורין.
*ציקלופוספאמיד - אנגלוג אנטרציקליני סינתטי שמסוגל לעשות אינטרקלציה ל-DNA מה שמגן על חלוקת התא.
*אטופוסיד - מעכב טופואיזומראז.

==קישורים חיצוניים==

קטגוריה:תרופות לטיפול בגידולים
פגוניה דביקה

פגוניה דביקה (שם מדעי: Fagonia glutinosa) היא שיח רב שנתי השייך לסוג פגוניה שבמשפחת הזוגניים. הפגוניה הדביקה נפוצה בחולות עמוקים, שדות חול גלוניים וחוליות רדודות. בישראל, היא מצויה בנגב ובערבה. 

צמח הפגוניה הדביקה מסתעף ומתפצל בדלילות ומעוצה בבסיסו בלבד. המראה האופייני לו הוא נוף עשבוני שטוח בקוטר 10–20 סנטימטרים. גוון עלי הפגוניה הדביקה ירוק כהה, צורתם תלתנית וטעמם חריף. לצמח עלי לוואי קוצניים בעלי קוצים קצרים, צורה אליפטית ושערות בלוטיות שאליהן נדבקים גרגירי חול. 

הפגוניה הדביקה פורחת מחודש פברואר ועד חודש מאי. צבעו של הפרח הוא ורוד-סגול, וקוטרו 3-1 ס"מ. הפרח בעל מראה דליל, והוא מוקף חמישה עלי כותרת וחמישה עלי גביע לא נשירים, הנפוצים יחד עם הפרי. בתוך הפרח עשרה אבקנים ושחלה מחומשת, ההופכת לפרי בעל חמישה שקעים לאורכו. הצוף גלוי והפרח מואבק על ידי מגוון חרקים. 

לפגוניה שימוש רפואי: אפר עליה משמש לריפוי פצעים פתוחים.

== לקריאה נוספת ==
* דרום, דוד (עורך), מגדיר צמחים. כתר, ירושלים: 1992, עמ' 232.

== קישורים חיצוניים ==

* [http://www.tiuli.com/flower_info.asp?flower_id=396 פגוניה דביקה], באתר טיולי

קטגוריה:צמחים שתוארו ב-1813
קטגוריה:טקסונים שתוארו בידי אליר רפנו דליל
קטגוריה:צמחי מרפא
קטגוריה:זוגניים
קטגוריה:ארץ ישראל: גרנאים
פולינום טריגונומטרי

באנליזה נומרית ובאנליזה מתמטית, פולינום טריגונומטרי הוא צירוף ליניארי סופי של פונקציות מהצורה (sin (nx ו-(cos (nx כאשר n הוא מספר טבעי אחד או יותר. מקדמי הפונקציות עשויים להיות מספרים ממשיים, עבור פונקציות ממשיות; או מרוכבים, ואז הפולינום הוא למעשה טור פורייה סופי. 

הפולינומים הטריגונומטריים שימושיים ביותר, למשל באינטרפולציה טריגונומטרית המשמשת לאינטרפולציה של פונקציות מחזוריות. הם משמשים גם בהתמרת פורייה בדידה. 

שמם שם הפולינומים הטריגונומטריים נובע מהאנלוגיה שיש בינם לבין פולינומים אלגבריים: הפונקציות (sin(nx ו-(cos(nx אנלוגיות לחד-איברים (מונומים), ובמקרה המרוכב, מרחב הפולינומים הטריגונומטריים נפרש על ידי חזקות חיוביות ושליליות של <math>e^{ix}</math>. 

== הגדרה פורמלית ==
כל פונקציה T מהצורה:
:<math>T(x) = a_0 + \sum_{n=1}^N a_n \cos (nx) + \mathrm{i}\sum_{n=1}^N b_n \sin(nx) \qquad (x \in \mathbf{\R})</math>
כאשר <math>\forall _{0\leq n\leq N} \quad a_n, b_n \in \Complex </math>, נקראת פולינום טריגונומטרי מרוכב ממעלה N.
בעזרת נוסחת אוילר, ניתן להציג את הפולינום גם בצורה:
:<math>T(x) = \sum_{n=-N}^N c_n \mathrm{e}^{\mathrm{i}nx} \qquad (x \in \mathbf{\R})</math>
אם נגביל את המקדמים לשדה הממשיים (כלומר ניקח <math>a_n, b_n \in \R </math>), יתקבל פולינום טריגונומטרי ממשי.

== תכונות ==
ניתן לחשוב על פולינום טריגונומטרי בתור פונקציה מחזורית מעל הישר הממשי, עם מחזור שהוא כפולה של 2π או בתור פונקציה מעל מעגל היחידה.

מכך עולה כי הפולינומים הטריגונומטריים הם קבוצה צפופה במרחב הפונקציות הרציפות על מעגל היחידה, עם נורמת הסופרימום. זהו מקרה פרטי של משפט הקירוב של ויירשטראס. באופן קונקרטי, לכל  ε > 0 ולכל פונקציה רציפה f, קיים פולינום טריגונומטרי T כך שלכל z מתקיים ƒ(z) − T(z)| < ε|. לפי משפט פייר, הממוצעים החשבוניים של הסכומים החלקיים של טור פורייה של f מתכנסים במידה שווה אל f, וכך מתקבלת דרך מפורשת למצוא פולינום טריגונומטרי שמקרב את f. 

לפולינום טריגונומטרי ממעלה N יש לכל היותר 2N שורשים בכל קטע מהצורה [a, a + 2π) כך ש-a ממשי, אלא אם כן מדובר בפונקציית האפס. 

== ראו גם ==
* פולינום 
* טור פורייה 
קטגוריה:פולינומים
קטגוריה:טריגונומטריה
חמסן זנבתן

Stercorarius longicaudus
חמסן זנבתן עף בטסמניה
חמסן זנבתן (שם מדעי: Stercorarius longicaudus) הוא עוף ימי גדול ממשפחת החמסניים החי בחצי הכדור הצפוני.

== מאפיינים ==
חמסן זנבתן הוא המין הקטן ביותר של חמסן, אורכו 35–58 ס"מ ותלוי בגילו ובעונה. זנבו ארוך מאוד ויכול להגיע לאורך של עד 29 ס"מ, כש-15 ס"מ הם קצוות זנב (tail streamers) בוגר בקיץ. מוטת הכנפיים 102–117 ס"מ ומשקלו 230–444 גרם. הוא בעל ראש שחור, מקור כהה ומעוקל, לחיים לבנות ומתחתיהן, לאורך הצוואר והעורף, נוצות צהובות. הכנפיים והזנב שחורים. לזנב צורת מניפה ו-2 נוצות ארוכות יוצאות ממנו. 

נוצותיו של החמסן עבות ומסייעות לו לשמור על חום גופו.

מין זה חי רוב זמנו באוקיינוסים האטלנטי והשקט ופונה ליבשה בעיקר בעונת הרבייה. 
בישראל - חורף נדיר ביותר. 

לעומת החמסנים הגדולים יותר, החוטפים טרף מסולות ושחפים, חמסן זה, למרות שהוא נוהג כמוהם כלפי עופות קטנים ממנו, מסתמך הרבה יותר על עצמו. הוא ניזון בעיקר מדגים, אך גם מחיות יבשה קטנות ופגרים. הוא יכול לדאות ולשחות הרבה זמן בלב ים בלי לראות יבשה.

==מיון==
לחמסן שני תת-מינים:
*S. l. longicaudus - נפוץ בצפון סקנדינביה וברוסיה.
*S. l. pallescens - נפוץ במזרח סיביר, האזור הארקטי של צפון אמריקה וגרינלנד.

==קישורים חיצוניים==

==הערות שוליים==

קטגוריה:טקסונים שתוארו בידי לואי-פייר וייו
קטגוריה:חמסניים
קטגוריה:עופות האוקיינוס הארקטי
קטגוריה:בעלי חיים שתוארו ב-1819
חמסן רחב-אברה

חמסן רחב-אברה (שם מדעי: Stercorarius pomarinus) הוא עוף ימי גדול ממשפחת החמסניים. עוף זה נודד מהאזור הארקטי לאזורים הטרופיים, בין הקיצים לחורפים. הוא נפוץ בכל היבשות וגם בקוטב הצפוני.

חמסן זה מגיע לאורך 46–67 ס"מ, למוטת כנפיים של 110–138 ס"מ ולמשקל 540–920 גרם. הוא בעל ראש שחור עם עיניים גדולות, מקור מעוקל ו"צווארון" צהוב סביבו. הגוף חום עם קצוות לבנים לכנפיים הארוכות שלו. הזנב קצר והרגליים בעלות קרומי שחייה.

חמסן זה נוהג לעוף מעל האוקיינוסים במשך זמן ממושך ויכול גם לשחות. הוא מקנן בטונדרה של צפון אמריקה ואירואסיה ומטיל 2 ביצים בקן המוטל על הקרקע. החמסן מגונן נלהב על קינו ויכול לפצוע מסיגי גבול, כולל בני אדם.

חמסן זה, כשמו, נוהג לחמוס את טרפם של עופות ים אחרות כמו שחפים או סולות וכן לטרוף דגים, גוזלים ומכרסמים קטנים, בעיקר למינגים וכן אוכל שאריות ונבלות. לחמסן עצמו יש אויבים ספורים, בעיקר עיטם לבן-ראש ועיט זהוב, אם כי הציד נדיר.

==גלריה==
<gallery widths="150px" heights="150px"">
קובץ:Stercorarius pomarinus snow.jpg
קובץ:Pomarine Jaeger.jpg
קובץ:Pomarineskua86.jpg
Stercorarius pomarinus MHNT.ZOO.2010.11.139.5.jpg |Museum specimen
</gallery>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1815
קטגוריה:חמסניים
קטגוריה:רוסיה: עופות
קטגוריה:טקסונים שתוארו בידי קונרד יאקוב טמינק
ארצגבירגה אווה

פוסבאל קלוב ארצגבירגה אווה (בגרמנית: Fußball Club Erzgebirge Aue e.V) הוא מועדון כדורגל גרמני הממוקם בעיר אווה שבמדינת סקסוניה שבגרמניה, ומשחק בליגה השלישית. תקופת הזוהר של המועדון הייתה בשנות ה-50 של המאה ה-20, אז זכה בארבע אליפויות של ליגת העל המזרח גרמנית ובגביע אחד.

לארצבירגה אווה יריבות היסטורית עם המועדונים פ.צ. קמניצר המגיע מהעיר קמניץ הסמוכה לאווה, וצוויקאו מהעיר צוויקאו, ומאידך, יש לקבוצה בסיס אוהדים רחב בשתי ערים אלו.

==היסטוריה==
המועדון הוקם בשנת 1945 בשם SG אווה, ושינה את שמו עוד מספר פעמים עד שהתקבע בשמו הנוכחי. בתחילת שנות ה-50, המועדון החל לשחק בליגת העל המזרח גרמנית. בשנת 1954 החליטו השלטונות בגרמניה המזרחית שתושבי העיר קארל מרקס שטאט, שנקראה לפני הקמת גרמניה המזרחית וגם כיום בשם קמניץ, ראויים לקבוצת כדורגל חזקה, ולכן שונה שמה של הקבוצה בעיר אווה לוויסמוט קארל מרקס שטאט, על אף שהקבוצה לא העתיקה את מקומה מהעיר אווה. במחצית השנייה של שנות ה-50 זכתה הקבוצה בארבע אליפויות של ליגת העל המזרח גרמנית. וייצגה את גרמניה המזרחית שלוש פעמים בגביע אירופה לאלופות.

בשנת 1963 הוקמה בקארל מרקס שטאט קבוצה אחרת, פ.צ. קארל מרקס שטאט, ולכן ויסמוט קארל מרקס שטאט הפכה לוויסמוט אווה. המועדון לא זכה באליפויות נוספות, אך נשאר בצמרת ליגת העל המזרח גרמנית. המועדון המשיך לשחק בליגה זו כמעט עד לאיחוד גרמניה תחת השם ויסמוט אווה, ובשנים 1985 ו-1987 הופיע בגביע אופ"א והודח בשלבים המוקדמים. בשנת 1989 ירד המועדון לליגת המשנה המזרח גרמנית, ולאחר איחוד גרמניה שובץ בליגה הרביעית בהיררכיית הליגות בגרמניה המאוחדת. בשנת 1993 שינה המועדון את שמו לשם הנוכחי, ארצגבירגה אווה. ארצבירגה זהו השם הגרמני להרי אורה, שנמצאים בגבול של גרמניה עם צ'כיה, בהם שוכנת העיר אווה. בשנת 1994 העפיל המועדון לליגה השלישית, ובשנת 2003 העפיל אל הבונדסליגה השנייה. בשנת 2008 נשר המועדון שוב לליגה השלישית, והיה ממקימיה של הליגה הגרמנית השלישית באותה שנה. בעונת 2015/2016 העפיל המועדון אל הבונדסליגה השנייה. בעונת 2017/18 סיים המועדון במקום ה-16 בבונדסליגה השנייה, שהוביל למשחקי מבחן מול קרלסרוהה שסיימה שלישית בליגה הגרמנית השלישית. אווה ניצחו 1–3 בסיכום שני המשחקים ונשארו בבונדסליגה השנייה.

ארצגבירגה אווה השתתפה בגביע הגרמני החל משנת 1992, אך ללא הישגים משמעותיים, למעט שתי העפלות לסיבוב המשחקים השני.

==סגל הקבוצה==
;נכון ל-1 באוגוסט 2021

 (בהשאלה מבאיירן מינכן II)

==תארים==
* אליפות ליגת העל המזרח גרמנית (4): 1954/55, 1955/56, 1956/57, 1958/59
* הגביע המזרח גרמני: 1955
* גביע סקסוניה (4): 2000, 2001, 2002, 2016

==קישורים חיצוניים==

* 

*
קטגוריה:קבוצות כדורגל גרמניות
קטגוריה:קבוצות כדורגל שהוקמו ב-1946
ג'ודית מסקו

ג'ודית מסקו (הגייה מדויקת: ז'ודית, בקטלאנית: Judit Mascó; נולדה ב-12 באוקטובר 1969) היא דוגמנית ומנחת טלוויזיה ספרדייה.

==ביוגרפיה==
מסקו נולדה בברצלונה כבתו של מנהל בית ספר. היא החלה את הקריירה שלה בעולם האופנה בגיל 15 כשהחלה להופיע בפרסומות לטלוויזיה. למדה בבית הספר לדוגמנות הבינלאומי בעירה ודגמנה תקופה באיטליה. ב-1990 היא הופיעה על שער גיליון בגדי הים של ספורטס אילוסטרייטד ובכך נהייתה הדוגמנית הספרדייה הראשונה שעשתה זאת, הופיעה במגזין בשנים 1991–1995.

היא הופיעה בין היתר בקמפיינים פרסומיים של החברות מקס מארה ומנגו ושימשה כפנים של מספר חברות קוסמטיקה.

היא הופיעה על שערי המגזינים ווג האמריקאי ומארי קלייר. כדוגמנית מסלול היא הופיעה בתצוגות של דולצ'ה וגבאנה וקרולינה הררה. ב-2003 נבחרה לאשת השנה של מגזין אל.

היא שיחקה תפקיד קטן בשני סרטים ספרדיים והוצע לה להיות נערת בונד אך היא סירבה. ב-2006 החלה להנחות את תוכנית המציאות "Supermodelo", הטופ מודל הבאה של ספרד. חיברה שני ספרים.

מסקו נשואה לעורך דין ולה שלוש בנות.

==קישורים חיצוניים==

* 

קטגוריה:דוגמניות ספרדיות
קטגוריה:ברצלונה: אישים
קטגוריה:ספרדיות שנולדו ב-1969
קטגוריה:ספרדים שנולדו ב-1969
ג'וזף אייווס

ג'וזף כריסמס אייווס (באנגלית: Joseph Christmas Ives; 25 בדצמבר 1829 – 12 בנובמבר 1868) היה חייל, בוטנאי וחוקר נהר הקולורדו ב-1858.

==ביוגרפיה==

אייווס נולד בניו יורק בחג המולד 1829 וסיים את לימודיו באקדמיה הצבאית של ארצות הברית ב-1852. כקצין זוטר הוא הוקצה על ידי צבא ארצות הברית ליחידת הטופוגרפיה והוצמד כמשנה לסגן אמיאל ויפל (Amiel Weeks Whipple; 1863-1818) בסקר שנערך לאורך קו הרוחב 35 במטרה לאתר נתיב למסילת הברזל הטרנס קונטיננטלית.

בשנים 1857–1858 פיקד אייווס על משלחת שמטרתה לחקור את נהר הקולורדו מהשפך במפרץ קליפורניה. הוא תכנן, בנה ובדק ספינת קיטור בעצמו, ואז דאג לשנע אותה לדלתה של הקולורדו. באתר הנחיתה הקרוי Robinson's Landing הוא הרכיב מחדש את הספינה והשתמש בספינה בת 16 המטרים בשם "אקספלורר" (Explorer) למפות ולסקור את הנהר. במשלחת השתתף הגאולוג, ג'ון ניוברי (John Strong Newberry; 1892-1822) חבר מוסד הסמית'סוניאן. אייווס הוביל את המשלחת במשך חודשיים של שיט מסובך במעלה הקולורדו עד לקניון השחור של הקולורדו, שם נתקלה הספינה בסלע וננטשה. איווס והמשיך רגלית לפורט דפייאנס (Fort Defiance) באריזונה. אייווס דיווח על ממצאיו בספרו מ-1861 "דו"ח על נהר הקולורדו שבמערב" (Report upon the Colorado river of the West). משלחת אייווס הפיקה את אוסף המפות המוקדמות החשובות של הגרנד קניון שאוירו בידי פרדריק פון אגלופשטיין (Frederick Wilhelm von Egloffstein; 1885-1824), הטופוגרף של המשלחת.

בהמשך שירת אייווס כמהנדס ואדריכל עבור אנדרטת וושינגטון מ-1859 עד 1860. בתחילת מלחמת האזרחים האמריקנית הוא דחה את קידומו לסרן ולמרות מוצאו הצפוני, הוא הצטרף לצבא הקונפדרציה בשלהי 1861. הוא שירת כמהנדס ולבסוף מונה כשליש צבאי (בדרגת קולונל) לנשיא ג'פרסון דייוויס מ-1863 עד 1865. לאחר המלחמה הוא השתקע בניו יורק שבה מת ב-12 בנובמבר 1868.

==קישורים חיצוניים==

* [http://penelope.uchicago.edu/Thayer/E/Gazetteer/Places/America/United_States/Army/USMA/Cullums_Register/1540*.html Service Profile]

==הערות שוליים==

קטגוריה:נהר הקולורדו
קטגוריה:ניו יורק: אישים
קטגוריה:מגלי ארצות אמריקאים
קטגוריה:בוגרי האקדמיה הצבאית של ארצות הברית
קטגוריה:אמריקאים שנולדו ב-1828
קטגוריה:אמריקאים שנפטרו ב-1868
אקטרינה יוסיפובה

אקטרינה פטרובה יוסיפובה (בבולגרית: Екатерина Петрова Йосифова; 4 ביוני 1941 – 13 באוגוסט 2022) הייתה מחנכת, עיתונאית ומשוררת בולגרייה.

==ביוגרפיה==
יוסיפובה נולדה ב-4 ביוני 1941 בקיוסטנדיל ולמדה רוסית באוניברסיטת סופיה. עבדה כמורה בתיכון בקיוסטנדיל, ולאחר מכן כעורכת בעיתון. בשנת 1969 פרסמה ספר שירה בשם "מסע חטוף" ("Късо пътуване"), ובשנת 1972 ספר נוסף בשם "הרוח באה בלילה" ("Нощем иде вятър"). בין השנים 1972 ל-1981 עבדה כדרמטורגית בתיאטרון הדרמטי של קיוסטנדיל. בין השנים 1981 ל-1990 שימשה יוסיפובה עורכת ראשית של כתב העת הספרותי סטרומה (Струма).

יצירתה טרם תורגמה לעברית.

היא זכתה בפרס על שם המשורר הבולגרי איוואן ניקולוב.

נפטרה ב-13 באוגוסט 2022.

== ספרי שירה ==
* 1969 – מסע קצר (Късо пътуване)
* 1972 – הרוח באה בלילה (Нощем иде вятър)
* 1978 – מסירות (Посвещение)
* 1983 – בית בשטח (Къща в полето)
* 1987 – שמות (Имена)
* 1993 – חשדות (Подозрения)
* 1994 – התנהגות חסרת תועלת (Ненужно поведение)
* 1998 – קומץ שירים (Малко стихотворения)
* 2001 – אין כל חדש: 100 שירים (Нищо ново (100 стихотворения))
* 2004 – מעלה ומטה (Нагоре надолу)
* 2006 – ידיים (Ръце)
* 2010 – הנחש הזה (Тази змия)
* 2014 – ספרון דק (Тънка книжка)

==קישורים חיצוניים==

==הערות שוליים==

קטגוריה:משוררות בולגריות
קטגוריה:עיתונאים בולגרים
קטגוריה:עורכי עיתונים בולגרים
קטגוריה:ילידות 1941
קטגוריה:נפטרות ב-2022
חמסן טפיל

חמסן טפיל נטפל ל[[ריסה שחורת-רגל.]]
Stercorarius parasiticus
חמסן טפיל (שם מדעי: Stercorarius parasiticus) הוא עוף ימי גדול ממשפחת החמסניים החי בחצי הכדור הצפוני.

חמסן זה מגיע לאורך 41–48 ס"מ ולמוטת כנפיים של 107–125 ס"מ. ראשם של החמסנים אפור כהה עם צוואר ופלג גוף תחתון לבן וכנפיים שחורות. המקור חזק ומעוקל והנוצות עבות ועוזרות לשמור על חום גופם. רגליהם בעלות קרומי שחייה והם יודעים לשחות.

הם מעופפים מעל צפונה של אירואסיה ושל אמריקה הצפונית. הוא חורף באזורים טרופיים שונים, אך מקנן בקיץ בטונדרה. הם מטילים 2 ביצים ומגוננים עליהם מכל פולש, כולל משועלים ומבני אדם ויכולים לצלול אליהם מלמעלה.

החמסנים נוהגים להציק לעופות ים אחרים כדי להשיג את שללם שדגו, ומכאן שמו. כמו כן הם ניזונים מדגים, גוזלים, מכרסמים, חרקים ופגרים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:חמסניים
קטגוריה:רוסיה: עופות
קטגוריה:בעלי חיים שתוארו ב-1758
רורינג פורק (נהר)

הנהר רורינג פורק (באנגלית: Roaring Fork River – "נהר היובל השואג") הוא יובל של נהר הקולורדו הזורם במרכז מערב מדינת קולורדו שבארצות הברית. אורכו 113 ק"מ וספיקתו הממוצעת 34 מ"ק לשנייה, אם כי בשנים שחונות יורדת הספיקה בשלהי הקיץ ל-5 מ"ק לשנייה, ובשנים ברוכות היא מגיעה באביב עד 368 מ"ק לשנייה. הנהר מנקז אזור מיושב וחשוב מבחינת כלכלית של המדרון המערבי של הרי הרוקי בקולורדו המכונה עמק רורינג פורק או "אגן הניקוז רורינג פורק", אגן ניקוז ששטחו 3,763 קמ"ר, הכולל את עיירת הקיט והסקי אספן ומכלול אזורי הסקי אספן/סנואומאס (Aspen/Snowmass).

מקור הנהר באגם אינדיפנדנס השוכן ברכס סאווץ' (Sawatch Range) במזרח מחוז פיטקין, בצדו המערבי של מעבר אינדיפנדס (Independence Pass) על קו פרשת המים של אמריקה. הוא זורם לצפון-מערב מעבר ליישובים אספן, וודי קריק (Woody Creek) וסנואומאס (Snowmass). בבזלת, על הגבול בין מחוז פיטקין למחוז איגל נשפך לתוכו היובל פריינגפן. שני קילומטרים אחרי היישוב קרבונדייל (Carbondale) במחוז גרפילד נשפך אליו הנהר קריסטל (Crystal River). הוא נשפך לקולורדו בעיירת הקיט והמרפא גלנווד ספרינגס (Glenwood Springs).

הנהר רורינג פורק הוא נהר עמוק, מהיר, הזורם בעוז שמימיו צלולים מאוד. במרבית מסלולו הנהר זורם דרך קניונים והוא יעד פופולרי לנופשים לרפטינג במים לבנים, כשניתן לשוט בו בסירות קטנות למרבית אורכו עד לשפך לקולורדו.

הנהר מספק מים דרך רכס סאווץ' למאגר המים טווין לייקס (Twin Lakes Reservoir) בצד המזרחי של הרכס דרך מנהרת טווין לייקס (Twin Lakes Tunnel). ארגון איכות הסביבה "שימור רורינג פורק" (Roaring Fork Conservancy) מטפל בין השאר בניטור איכות, בחקר הנהרות באגן הניקוז, בשימור המים והקרקע ובחינוך לשמירת ערכי הטבע.

==קישורים חיצוניים==

* [http://www.roaringfork.org Roaring Fork Conservancy]
* [http://www.nrcs.usda.gov/Internet/FSE_DOCUMENTS/nrcs144p2_061126.pdf Roaring Fork Watershed Hydrologic Unit Code 14010004 Rapid Assessment]
* [http://www.roaringforkanglers.com/ Roaring Fork Anglers]

==הערות שוליים==

וודי קריק]]

קטגוריה:קולורדו: נהרות
קטגוריה:יובלי הקולורדו
דרשות אורגניה

דרשות אורגניה (בקטלאנית: Homilies d'Organyà) הן מסמך ספרותי בשפה הקטלאנית. המורכב משש דרשות הכוללות פירושים שונים לבשורות ולאיגרות. הן ידועות בשל עתיקות השפה בהן, בין לטינית וולגרית וקטלאנית.

טקסטים עתיקים יותר בקטלאנית כוללים פרגמנט של Forum Iudicum, את השבועה הפיאודלית של 1098, את ה-"Greuges de Guitard Isarn" של 1080–1091, גם כן מאורגניה, כמו גם הגהות בקטלאנית על מסמכים בלטינית שמתוארכים לשנת 1034.

את דרשות אורגניה גילה ההיסטוריון ז'ואקים מיראט אי סאנס בבית הכומר של אורגניה בשנת 1904. הדרשות מתוארכות לסוף המאה ה-12.

המסמך המקורי נשמר בספריית קטלוניה, ושכפול מוצג גם באורגניה.

== מקור ==
את הדרשה שגילו באורגניה מצאו כקשורה לאחרות שנמצאו בטורטוסה בסוף המאה ה-19, על ידי אנטואן תומא. המשותף לדרשות - הן של יום רביעי של האפר - וקישר ביניהן אוספים של הטפות מוסר של ממקור פרובנס, אשר היו נפוצים באותה התקופה. בעוד הדרשות מטורטוסה העתיקו את הטקסטים מפרובנס, אלו של אורגניה הם תרגומים לתוך קטלאנית, שיותר טיפחו את הטון.

== רמת הפיתוח הלשוני ==

הדרשות ייחודיות לרמת הפיתוח הארכאית של הקטאלנית המשמשת אותן, כגון plader (בבקשה, לחייב), pad (שלום), crod (צלב), fed ("לעשות", ציווי רבים), וכו'., כמו גם את השמירה של הסיומת s בגוף ראשון ברבים של פעלים כמו soms ("אנחנו", מודרני קטלאנית som) או vulams (התניה "אנחנו אוהבים" או "כמו"; הקטאלנית המודרנית, vulguem). השגיאות מדרשות פרובנס נראות אורתוגרפיות, פונטיות, ארכאיים מורפולוגיים, קרובים פוליטית, כלכלית ותרבותית ליחסים בין אוקסיטנית בשטחי המחוזות הקטלאניים.

==קישורים חיצוניים==

* [http://www.cervantesvirtual.com/servlet/SirveObras/05812763299436140757857/index.htm Consulta de la digitalización de las homilías de Organyà]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:קטלאנית
קטגוריה:יצירות המאה ה-12
ליואיס סולה אי סאלה

ליואיס סולה אי סאלה (בקטלאנית: Lluís Solà i Sala; נולד בוויק, קטלוניה, ספרד, 1940) הוא משורר, מחזאי ומתרגם קטלוני.

כמחזאי, ליואיס סולה ביים יצירות של יוהאן אוגוסט סטרינדברג, אייסכילוס וז'ואן ברוסה, בין היתר. בנוסף הוא גם פרסם יצירות מקוריות. הוא ביים יותר מחמישים יצירות - גם קלאסיקות וגם עכשוויות, וביניהם המחזה "nô Semimaru" עם תפאורה על ידי אנטוני טאפייס ומוזיקה של ז'וזפ מריה מסטרס קואדרני (Josep Maria Mestres Quadreny). הוא גם ביים הפקות משוררים כגון ז'וזפ וינסנס פוש (Josep Vicenç Foix), ז'ואן ויניולי ומיקל באוסה (Miquel Bauçà). הוא ייסד וניהל את "המרכז הדרמטי של אוסונה" (Centre Dramàtic d'Osona), והוא היה פרופסור במכון התיאטרון (Institut del Teatre) בין 1975 ו-2005. הוא ניהל את קבוצת התיאטרון "לה גאביה דה ויק" (La Gàbia de Vic), מ-1963 עד 1979. הוא תרגם סופרים בשפות זרות כגון קפקא, רילקה, רימבו ופסואה.

ציינו אותו לשבח בספטמבר 2012 במצעד של עיירתו ויק (Marxa dels Vigatans).

== הערות שוליים ==

קטגוריה:סופרים קטלאנים
קטגוריה:ספרדים שנולדו ב-1940
סמואל אומטיטי

סמואל אומטיטי (באנגלית ובצרפתית: Samuel Yves Umtiti; נולד ב-14 בנובמבר 1993) הוא כדורגלן צרפתי יליד קמרון המשחק בעמדת הבלם בליל.

==קריירה==
אומטיטי נולד בקמרון, הצעיר מבין אחיו. בגיל שנתיים עברה משפחתו לליון שבצרפת. בגיל 5 החל לשחק כדורגל בקבוצה המקומית מניבל ובגיל שמונה עבר למחלקת הנוער של קבוצת הפאר הצרפתית אולימפיק ליון, הוא החל לשחק בתור חלוץ, הוסט לקשר ולבסוף לבלם.

ב-8 בינואר 2012, בגיל 19, ערך את הופעתו הבכורה בקבוצה בניצחון 0–2 בדרבי על ליון דוצ'ר במסגרת הגביע הצרפתי. ב-14 בינואר 2012 ערך את הופעתו הבכורה בליגה הצרפתית בהפסד 0–1 למונפלייה. ב-28 במרץ חתם על חוזה מקצועי ראשון בקבוצה. בעונתו הראשונה בבוגרים ערך 18 הופעות בכל המסגרות. ב-20 בספטמבר 2012 ערך את הופעתו הבכורה במסגרת אירופית בניצחון 1–2 על ספרטה פראג במסגרת הליגה האירופית. ב-12 בינואר 2013 הבקיע את שערו הראשון בקבוצה בניצחון 1–2 על טרואה. ב-20 ביולי 2015 האריך את חוזהו עד 2019 לאחר התעניינות מקבוצות הפאר באירופה.

ב-12 ביולי 2016 חתם בברצלונה הספרדית תמורת 25 מיליון אירו וסעיף שחרורו נקבע ל-60 מיליון אירו. ב-17 באוגוסט ערך את הופעתו הבכורה בקבוצה בניצחון 0–3 על סביליה בהסופר קאפ הספרדי. אומטיטי זכה לשבחים רבים על התאקלמותו בברצלונה והפך במהרה לשחקן הרכב. ב-4 במרץ 2017 כבש את שער הבכורה שלו במדי ברצלונה בניצחון 0–5 על קבוצת סלטה ויגו.

בשנת 2018 אומטיטי נפצע בברך, השחקן נמנע מלעבור ניתוח על מנת לא לפספס את המונדיאל. כתוצאה מכך, את העונה שלאחר המונדיאל אומטיטי העביר בהתאוששות מהפציעה.

באוגוסט 2020 תוך כדי שהוא מתאושש מהפציעה בברך, חלה בקורונה.

ב-25 באוגוסט 2022 הושאל ללצ’ה מהסרייה א עד לתום עונת 2022/2023.

ב-22 ביולי 2023 חזר לצרפת וחתם לשנתיים בליל.

===נבחרת צרפת===
אומטיטי שיחק בכל הנבחרות הצעירות של צרפת החל מגיל 17. הוא נכלל בסגל הנבחרת ליורו 2016 שנערך בצרפת לאחר פציעתו של ז'רמי מתייה. את הבכורה במדי הנבחרת ערך ברבע גמר הטורניר, לאחר השעייתו של עדיל ראמי, במשחק בו ניצחה צרפת את איסלנד בתוצאה 2–5.

במונדיאל 2018 כבש אומטיטי את שער הניצחון בנגיחה מהקרן במשחק חצי הגמר נגד בלגיה. כתוצאה מכך העפילה צרפת למשחק הגמר, אומטיטי פתח במשחק הגמר שבו צרפת ניצחה את קרואטיה 4–2 וזכתה במונדיאל.

==חיים אישיים==
אומטיטי הפך לטבעוני ב-2020. בריאיון ל-OneFootball סיפר כי המעבר לטבעונות עזר לשפר את בריאותו.

== תארים ==
;ליון
*הגביע הצרפתי: 2011/2012
*גביע האלופות: 2012
;ברצלונה
*אליפות ספרד (2): 2017/2018, 2018/2019
*גביע המלך הספרדי (3): 2016/2017, 2017/2018, 2020/2021
*הסופר קאפ הספרדי (2): 2016, 2018

;נבחרת צרפת
* גביע העולם: 2018

;נבחרת צרפת עד גיל 20
* גביע העולם בכדורגל עד גיל 20 – 2013

== קישורים חיצוניים ==

==הערות שוליים==

קטגוריה:מגני כדורגל צרפתים
קטגוריה:בלמי כדורגל צרפתים
קטגוריה:כדורגלנים צרפתים
קטגוריה:כדורגלני אולימפיק ליון
קטגוריה:כדורגלני ברצלונה
קטגוריה:כדורגלני נבחרת צרפת
קטגוריה:צרפתים ממוצא קמרוני
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:ספורטאים טבעונים
קטגוריה:כדורגלני לצ'ה
קטגוריה:כדורגלני ליל
קטגוריה:צרפתים שנולדו ב-1993
גרי קורן

גרי קורן (נולד ב-23 ביולי 1959) הוא דיפלומט בשירות החוץ הישראלי, המכהן כשגריר ישראל בקרואטיה. קודם לכן, מינואר 2017 עד 2019 שימש כשגריר ישראל ברוסיה.

==ביוגרפיה==
פוטין, 16 במרץ 2017]]
קורן נולד וגדל בריגה שבלטביה בתקופת השתייכותה לברית המועצות. הוא עלה לישראל ב-1973 עם הוריו ולמד בתיכון מקומי. שירת בצה"ל כקצין בחיל התותחנים, השתתף במלחמת לבנון הראשונה, במהלכה שירת כקצין אג"ם במערך איכון של החיל שסייע לאוגדה 96, והשתחרר משירות הקבע בדרגת סרן. ב-1986 סיים תואר ראשון ביחסים בינלאומיים ובכלכלה מהאוניברסיטה העברית בירושלים.

לאחר לימודיו החל לעבוד במשרד החוץ ועבר קורס צוערים. שליחותו הראשונה הייתה ללילונגווה בירת מלאווי שם כיהן כמזכיר שני בשגרירות ישראל. ב-1991 מונה למזכיר ראשון בשגרירות ישראל במוסקבה. בשנים 1994 עד 1996 שימש סגן ראש מחלקה כלכלית 3, האחראית על הקשרים הכלכליים עם רוסיה ומרכז אסיה במשרד החוץ. ב-1996 מונה ליועץ במשלחת הישראלית לאו"ם. בשנים 1999 עד 2003 שימש סגן ראש מחלקת אירו-אסיה במשרד החוץ.

ב-2003 מונה לשגריר ישראל בליטא ובלטביה וב-2006 מונה לראש מחלקת אירו-אסיה, תפקיד בו כיהן עד 2009.

ב-2010 סיים תואר שני במדע המדינה ולימודי ביטחון לאומי באוניברסיטת חיפה ובמכללה לביטחון לאומי. שימש פרויקטור בלשכת מנכ"ל משרד החוץ וטיפל בין השאר ביחסי ישראל עם מדינות המפרץ, וכן במאמצים לבלימת המשט השני לעזה שהסתיימו בהצלחה דיפלומטית.

בין ספטמבר 2013 לינואר 2017 כיהן קורן כשגריר ישראל בצ'כיה והוחלף על ידי דניאל מרון.

בשניים 2017–2019 כיהן כשגריר ישראל במוסקבה, רוסיה.

החל מ-2022 מכהן כשגריר ישראל בקרואטיה.

==קישורים חיצוניים==

* [https://web.archive.org/web/20160204012736/http://www.jewishagency.org/he/blog/7606/article/32191 גרי קורן] באתר הסוכנות היהודית
* [http://embassies.gov.il/Praha/AboutTheEmbassy/Pages/The-ambassador.aspx גרי קורן] באתר שגרירות ישראל בצ'כיה

==הערות שוליים==

קטגוריה:שגרירי ישראל ברוסיה
קטגוריה:עובדי משרד החוץ
קטגוריה:עולים בשנות ה-1970
קטגוריה:יהודים לטבים
קטגוריה:בוגרי המכללה לביטחון לאומי
קטגוריה:בוגרי האוניברסיטה העברית בירושלים
קטגוריה:שגרירי ישראל בצ'כיה
קטגוריה:שגרירי ישראל בליטא
קטגוריה:שגרירי ישראל בלטביה
קטגוריה:ישראלים שנולדו ב-1959
M69

M69 (מ-Messier 69, נקרא גם NGC 6637) הוא צביר כדורי בקבוצת הכוכבים קשת הנמצא במרחק של כ-29,700 שנות אור ממערכת השמש. זהו אחד מהצבירים הכדוריים המתכתיים ביותר שידועים, ככל הנראה תוצאה של היווצרותו בסמוך למרכז השביל החלב.

== היסטוריה ==
הצביר התגלה על ידי שארל מסיה ב-31 באוגוסט 1780 יחד עם M70 הסמוך והוכנס לקטלוג מסיה, שם תואר כערפילית ללא כוכבים עמומה וקשה לצפייה. לדברי מסיה, הערפילית כבר התגלתה על ידי ניקולא לואי דה לאקאי סביב שנת 1851 ותחת הציון Lac I.11, תוארה כ"דומה לגרעין של שביט". לפי רישומיו של לאקאי שכוללים מיקום ובהירות, לא נראה שהוא אכן צפה בצביר זה אלא בערפילית NGC 6634. בשנת 1784 צפה האסטרונום ויליאם הרשל ב-M69 וציין שזהו צביר כוכבים שנראה כמו מיניאטורה של M53. ג'ון הרשל צפה בצביר בשנת 1834 וציין שיש בו כוכבים מדרגת בהירות 14-15 ושהוא עגול ובהיר עם מרכז בהיר יותר מהשוליים.

בהירות נראיתו של הצביר היא מדרגה 7.6 כך שהוא עמום יחסית. ניתן להבחין בו רק באמצעות משקפת איכותית או טלסקופ ועל מנת לצפות בכוכבי הצביר, שהבהירים שבהם הם מדרגת בהירות 14, יש צורך בטלסקופ מקצועי. זהו אחד מעצמי מסיה הדרומיים ביותר ובשל כך ובשל עמימותו קשה לצפות בו מאירופה. מיקומו כ-2.5 מעלות מצפון-מזרח לכוכב קאוס אוסטרליס (ε בקשת) וכ-3.3 מעלות מדרום מזרח לכוכב קאוס מרידיונליס (δ בקשת). כ-2.5 מעלות ממזרח לו נמצא הצביר הכדורי M70 וכ-5.3 מעלות ממזרח-צפון-מזרח לו נמצא הצביר M54.

== מאפייני הצביר ==
M69 נמצא קרוב יחסית למרכז שביל החלב - כ-6,000 שנות אור בלבד. גודלו הזוויתי כפי שמופיע בחשיפה ארוכה הוא פחות מ-10 דקות קשת שממרחק של כ-29,700 שנות אור נותן לו רדיוס של כ-85 שנות אור. ליבתו צפופה, חצי ממסתו המוערכת בכ-300,000 מסות שמש מרוכזת ברדיוס של כ-7 שנות אור בלבד. מתכתיותו גבוהה יחסית לצבירים כדוריים, אך עדיין נמוכה בהרבה מזו של כוכבים כמו השמש, והספקטרום של אורו מתאים לקרינת כוכב מסוג ספקטרלי G2 או G3, שמאפין צבירים זקנים יחסית. בצביר התגלו מעל ל-60 כוכבים משתנים, מהם 8 מסוג משתני RR בנבל ושניים דומים למירה.

המרחק לצביר הסמוך M70 דומה למרחק אל M69 כך שהם קרובים זה לזה והמרחק ביניהם מוערך בכ-1,800 שנות אור. הצביר M54 שנראה קרוב לשניהם נמצא למעשה במרחק גדול פי שלושה מהם כך שהמרחק בינו ובין M69 גדול פי שניים מהמרחק בין M69 ובין כדור הארץ.

== קישורים חיצוניים ==

* [http://messier.seds.org/m/m069.html M69] בקטלוג מסיה באתר SEDS.
* 

== הערות שוליים ==

69
69
קטגוריה:קבוצת הכוכבים קשת
טום רוגיץ'

טומאס "טום" פטר רוגיץ׳ (בסרבית: Томас "Том" Петар Рогић, נולד ב-16 בדצמבר 1992) הוא כדורגלן אוסטרלי שמשחק בעמדת קשר התקפי.

==קריירה מועדונים==
ב-2 בינואר 2012 חתם רוגיץ' בסנטרל קוסט מארינס מליגת העל האוסטרלית. בקבוצה הבקיע חמישה שערים ב-27 משחקים.

בינואר 2013 חתם רוגיץ' בסלטיק אלופת סקוטלנד. ב-9 בפברואר ערך את הופעתו הבכורה בקבוצה בניצחון 1–3 על אינברנס בו נבחר לשחקן המצטיין. בעונתו הראשונה בקבוצה ערך שמונה הופעות.

בעונת 2013/14 שותף רק בשלושה משחקים בליגה בקבוצה וב-14 בינואר 2014 הושאל למלבורן ויקטורי האוסטרלית. ב-26 בינואר ערך את הופעתו הבכורה בקבוצה בהפסד 0–5 לסידני. באפריל 2014 נפצע רוגיץ' ונעדר עד לתחילת עונת 2015/2016.

בעונת 2015/2016 נהפך לשחקן הרכב בסלטיק וכבש 10 שערים ב-30 משחקים בליגה.

ב-12 בספטמבר 2022 חתם רוגיץ' בוסט ברומיץ' אלביון לעונה אחת.

== קישורים חיצוניים ==

קטגוריה:קשרי כדורגל אוסטרלים
קטגוריה:כדורגלני סנטרל קואסט מארינרס
קטגוריה:כדורגלני סלטיק
קטגוריה:כדורגלני מלבורן ויקטורי
קטגוריה:כדורגלני וסט ברומיץ' אלביון
קטגוריה:כדורגלני נבחרת אוסטרליה
קטגוריה:כדורגלנים אוסטרלים
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:אוסטרלים שנולדו ב-1992
יחסי קטר–קניה

היחסים הדיפלומטיים בין מדינת קטר לרפובליקה של קניה כוננו בשנת 2003.

== היסטוריה ==
בחודש אפריל בשנת 2014, הנשיא הקנייתי אוהורו קניאטה נסע לביקור בקטר בו נפגש עם אמיר קטר תמים בן חמד אאל ת'אני. הם ניהלו שיחות על ההתייצבות האזורית, על ביטחון המדינה, ועל דור הנוער שעבר רדיקליזציה בעניין היחסים לאסלאם. שני השליטים חתמו על הסכמים ו"דילים" מרובים. הנשיא הקנייתי נפגש גם עם שר האנרגיה של קטר. בסוף הביקור קטר הפכה להיות המדינה הראשונה במפרץ הפרסי שקבעה אמנת כפל מס עם קניה.

אמיר קטר תמים בן חמד אאל ת'אני בירך את קניה ביום עצמאותה.

== שיתופי פעולה ==
שתי המדינות חתמו על הסכמי שיתוף פעולה בתחומים: סחר, תעשייה, אנרגיה, תקשורת, תחבורה, בנייה, עבודה, תיירות וחקלאות. קטר תכשיר את הנהלת הנמל החדש שהוקם בקניה ותעסיק יותר מהגרים בענפי התחבורה והתעופה.

ישנם נתיבי ספנות ישירים ממומבסה לדוחה וטיסות ישירות מניירובי לדוחה. קטר איירווייז בהליכי פתיחה של קו טיסה ישיר למומבסה (העיר השנייה בגודלה בקניה) לדוחה.

בשנת 2008, חתמו קטר וקניה על הסכם שמאפשר לקטרים לחכור 100,000 דונם של קרקע קנייתית. העסקה תסלול את הדרך עבור ממשלת קטר למימון חלק ניכר מפרויקטי LAPSSET. שימושי הקרקע החכורה יהיו בעיקר גידולי חקלאות ומשק חי, שכן פחות מ-1% של קרקע במדינות המפרץ הפרסי היא קרקע פורייה הטובה לעיבוד.

בשנת 2014, יצאה משלחת של אנשי עסקים קטרית לקניה.

== סחר ==
בשנת 2011 הייצוא של קניה לקטר היה 53 מיליון שילינג קנייתי (580,000 דולר אמריקאי) והייצוא של קטר לקניה הסתכם ב-1.01 מיליארד שילינג קנייתי (11 מיליון דולר אמריקאי). היצוא העיקרי של קניה לקטר הוא של מזון. היצוא העיקרי של קטר לקניה הוא של כימיקלים, דשנים, פלסטיק וריהוט.

== נציגויות דיפלומטיות ==
*קטר מחזיקה שגרירות רשמית בניירובי - נפתחה ב-2012.
*קניה מחזיקה שגרירות רשמית בדוחה - נפתחה ב-2010.

== קישורים חיצוניים ==
*[http://www.kenyaembassydoha.com/ השגרירות הקנייתית בדוחה]

== הערות שוליים ==
איי. סי. גרין

איי. סי. גרין הבן (באנגלית: .A. C. Green, Jr; נולד ב-4 באוקטובר 1963) הוא כדורסלן עבר אמריקאי ששיחק במשך 16 עונות בליגת ה-NBA, בעמדת הפאוור פורוורד. בין עונות ל- קבע שיא NBA של 1,192 משחקים רצופים בהם לקח חלק, מבלי לפספס אף משחק. במהלך הקריירה השתתף ב-1,278 מתוך 1,281 משחקי העונה הסדירה של קבוצותיו (99.8%), כאשר שלושת המשחקים היחידים שהחמיץ היו בעונת , עונתו השנייה בליגה. ממוצעיו לאורך הקריירה הם 9.6 נקודות, 7.4 ריבאונדים ו-1.1 אסיסטים למשחק.

==מכללות==
גרין נולד וגדל בעיר פורטלנד שבאורגון. בארבע עונותיו באוניברסיטת המדינה של אורגון רשם ממוצעים של 14.7 נקודות ו-7.7 ריבאונדים למשחק, ובסיום עונת ה שלו נבחר לחמישיית העונה השלישית של ליגת המכללות (Third-team All-American). בעת סיום לימודיו דורג שני בתולדות האוניברסיטה בריבאונדים, ורביעי בנקודות.

==קריירת משחק==
גרין נבחר בבחירה ה-23 של דראפט ה-NBA לשנת 1985 על ידי קבוצת לוס אנג'לס לייקרס, אלופת ה-NBA המכהנת. בעונתו השנייה עם הקבוצה הפך לשחקן חמישייה קבוע, לצד מג'יק ג'ונסון, ביירון סקוט, ג'יימס וורת'י וכרים עבדול-ג'באר, ועזר ללייקרס לזכות בתואר האליפות, לאחר שגברו על בוסטון סלטיקס בסדרת הגמר בתוצאה 4-2. גם בעונה הבאה זכה גרין עם לוס אנג'לס באליפות ה-NBA, לאחר שניצחה את דטרויט פיסטונס בתוצאה 4-3. בשתי עונות אלו רשם גרין ממוצעים של 11.1 נקודות ו-8.2 ריבאונדים למשחק. בעונת נבחר לחמישיית ההגנה השנייה של העונה, ובעונה העוקבת השתתף במשחק האולסטאר, בפעם היחידה בקריירה. ב-6 מתוך 8 עונותיו בקבוצה הוביל את הלייקרס בממוצע ריבאונדים, ולאורך כל התקופה רשם 11.3 נקודות ו-7.9 ריבאונדים בממוצע למשחק.

לקראת עונת חתם על חוזה בקבוצת פיניקס סאנס. כוכביה של פיניקס באותה תקופה היו צ'ארלס בארקלי וקווין ג'ונסון, אשר בעונה הקודמת הובילו את הקבוצה לגמר ה-NBA. בשתי העונות הבאות הפסידה פיניקס ליוסטון רוקטס בסיבוב הפלייאוף השני, ובעונת הודחה כבר בסיבוב הראשון, על ידי סן אנטוניו ספרס.

במהלך עונת נשלח גרין לדאלאס מאבריקס, יחד עם מייקל פינלי וסם קאסל, בטרייד שהעביר לפיניקס את הרכז ג'ייסון קיד. ב-20 בנובמבר 1997 שיחק גרין את משחקו ה-907 ברציפות, ובכך שבר את שיא ה-NBA למשחקים רצופים שהחזיק עד אז הקלע רנדי סמית'. בשתיים וחצי עונותיו בדאלאס השיג ממוצעים צנועים יחסית של 6.9 נקודות ו-7.5 ריבאונדים למשחק.

בעונת חזר ללוס אנג'לס לייקרס, וזכה עמה באליפות נוספת, כשפתח בכל משחקי הקבוצה יחד עם רון הארפר, קובי בראיינט, גלן רייס ושאקיל אוניל. את עונתו האחרונה בקריירה, , העביר במיאמי היט, במדיה שיחק תחת מאמנו מתקופתו הראשונה בלייקרס - פט ריילי.

רצף המשחקים בהם שותף גרין החל ב-19 בנובמבר 1986, בעונתו השנייה, והסתיים במשחקה האחרון של מיאמי בעונת 2000/2001, מול אורלנדו מג'יק, ב-18 באפריל 2001.

==קישורים חיצוניים==

* 

* [http://www.basketball-reference.com/players/g/greenac01.html סטטיסטיקות הקריירה ב-NBA], באתר Basketball-reference.com

==הערות שוליים==

קטגוריה:כדורסלני לוס אנג'לס לייקרס
קטגוריה:כדורסלני פיניקס סאנס
קטגוריה:כדורסלני דאלאס מאבריקס
קטגוריה:כדורסלני מיאמי היט
קטגוריה:משתתפי משחק האולסטאר של ה-NBA
קטגוריה:כדורסלני אוניברסיטת המדינה של אורגון
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של לוס אנג'לס לייקרס
קטגוריה:אורגון: כדורסלנים
קטגוריה:אמריקאים שנולדו ב-1963
סן-דני (איל-דה-פראנס)

סן-דני (בצרפתית: Saint-Denis) היא עיר וקומונה במחוז סן-סן-דני בחבל איל-דה-פראנס בצרפת. העיר היא פרוור של פריז, בירת צרפת, והיא שוכנת צפונית לה. בקומונה מתגוררים כ-110,000 תושבים (נכון ל-2013).

סן-דני ידועה בשל בזיליקת סן-דני הנמצאת בה, בה נקברו מרבית מלכי צרפת, ובשל אצטדיון סטאד דה פראנס, האצטדיון הלאומי של צרפת.

==היסטוריה==
ראשיתה של סן-דני הוא בהתיישבות רומאית במאה ה-2 לספירה שנקראה קטולקוס (Catolacus). במאה ה-3 הגיע לאזור דיוניסיוס, הבישוף הראשון של צרפת, כדי להפיץ את הנצרות בלוטטיה (שהפכה לפריז). על פי האגדה, ראשו נכרת בגלל התנגדות השלטון המקומי לנצרות, אך הוא נותר בחיים, הרים את ראשו והמשיך ללכת ברחובות ולהטיף לאנשים. בסופו של דבר הוא מסר את ראשו וסיים את חייו בקטולקוס. בהמשך שם היישוב שונה לסן-דני (מילולית: דיוניסיוס הקדוש) ועל קברו של דיוניסיוס הוקמה כנסייה.

בסביבות המאה ה-7 דאגובר הראשון, מלך הפרנקים, שיפץ את הכנסייה והפך אותה לבזיליקת סן-דני. בנוסף הוא הקים בה מנזר, העניק לסן-דני זכויות רבות ונתן לה מעמד של עיר שוק; בעקבות כך היא הפכה למרכז מסחרי חשוב באירופה בימי הביניים. לאחר שדאגובר נפטר ב-639 הוא נקבר בבזיליקה וכך נקבעה מסורת שמלכי הפרנקים, ויורשיהם מלכי צרפת, נקברו ברובם בסן-דני.

במהלך מלחמת מאה השנים סן דני נפגעה קשות, למרות שהייתה מבוצרת יחסית. ב-1567, במהלך מלחמות הדת בצרפת, התרחש בעיר קרב סן-דני אשר במהלכו הפרוטסטנטים הובסו, אך מנהיג הקתולים באותה עת, אן דה מונמורנסי, נפצע קשה ולבסוף מת מפצעיו.

המלך לואי הארבעה עשר הקים בסן דני בתי חרושת לאריגה, לטווייה ולצביעת בדים. יורשו לואי החמישה עשר הרבה לבקר בה שכן בתו, הנסיכה לואיז, הייתה אחות במנזר המקומי, והוא דאג לשפץ אותו ואת הכנסייה.

במהלך תקופת המהפכה הצרפתית בסוף המאה ה-18 שמה של העיר שונה ל"פרנסיאד" (Franciade) ומתחם הקבורה של מלכי צרפת הושחת בצורה בלתי הפיכה. בתחילת המאה ה-19, לאחר המהפכה, העיר שבה לשם סן-דני.

בהמשך המאה העיר עברה תיעוש נרחב ומסילת הרכבת הראשונה שעברה בה נסללה ב-1843. התיעוש של העיר תרם להתפתחות תנועה סוציאליסטית גדולה ומסוף המאה ועד שנות ה-30 של המאה ה-20 כל ראשי העיר של סן-דני היו מטעם המפלגה הקומוניסטית של צרפת; בשל כך היא זכתה לכינוי "העיר האדומה".

התעשייה, כמו גם העיר, התפתחו במהירות בשנים שלאחר מלחמת העולם השנייה והיא הייתה מרכז כלכלי חשוב. עם זאת התעשייה נפגעה קשות ודעכה באופן משמעותי בעקבות משברים כלכליים בשנות ה-70 ובשנות ה-80 של המאה ה-20.

הקמתו של הסטאד דה פראנס בעיר לרגל מונדיאל 1998 תרמה להתאוששות שלה, שכן היא גם הביאה להארכת הרכבת התחתית של פריז אל תוך סן-דני.

בשנת 2012 עבר מטה חברת הרכבות הלאומית של צרפת (SNCF) לסן דני.

==חינוך==
בעיר נמצאים מספר מוסדות להשכלה גבוהה, כשהמרכזי בהם הוא אוניברסיטת פריז VIII: המרכז האוניברסיטאי הנסיוני ונסן - סן-דני, אחת האוניברסיטאות המרכיבות את אוניברסיטת פריז.

==תחבורה==
בעיר עוברים קו 13 של הרכבת התחתית של פריז, קווים B ו-D של מערכת הרכבות הפרוורית RER וקו H של מערכת הרכבות הפרוורית Transilien.

==ערים תאומות==
לערים הבאות יש הסכם ערים תאומות עם סן-דני:
* 
* 
* 
* 
* 
* 
* 
* 
* 
* 
* 

==קישורים חיצוניים==

* 

* 

==הערות שוליים==

קטגוריה:סן-סן-דני: ערים
מקום מלא מים

מקום מלא מים (באנגלית: The Watery Place) הוא סיפור מדע בדיוני קצר, שנכתב על ידי אייזיק אסימוב בשנת 1956, ותורגם לעברית ב-1976 בקובץ 'גדול ורחב הוא העולם' ושוב ב-2009 בקובץ 'כתבי אייזיק אסימוב כרך 1' בשם המקום המוצף מים. 

== עלילה ==
הסיפור מסופר על ידי סגן שריף מאיידהו, שפותח את הסיפור בהצהרה כי האנושות לעולם לא תצא למסעות בחלל. זאת, לטענתו, בשל הבוס שלו, שריף בארט קמרון. 

באחד הערבים, נוחתת צלחת מעופפת ליד משרדו של השריף. הסגן רואה אותה, אך השריף, שעסוק בבדיקת החשבונות שלו, לא שם לב. החייזרים דמויי האנוש נכנסים למשרד ומסבירים לשריף כי הם בחרו לפנות אליו, כי הוא שולט על מקום מבודד. "אנחנו באים מהמקום מלא המים שאתם קוראים לו נוגה (באנגלית וֵנוּס)", הם אומרים, ומבקשים מהשריף שיקשר אותם למנהיגים שלו, כי הם רוצים לצרף את אמריקה לארגון שלהם.

השריף, העצבני בשל עבודת החשבונאות, מתעצבן עליהם, ומאיים לכלוא אותם על הפרת הסדר הציבורי. הוא מקלל אותם, וקורא להם לשוב למקום ממנו הם באו, ולעולם לא לחזור. החייזרים עוזבים, באומרם שהם לא יכפו על האנושות להצטרף אליהם, אבל ידאגו שהאנושות לא תצא מכדור הארץ.

הסגן הכועס מראה לשריף את הצלחת המעופפת, ושואל אותו מדוע גרש את החייזרים. השריף המחוויר מסביר שבאומרם שהם באו מהמקום המלא מים, הוא חשב שהם מתכוונים לוונציה (באנגלית וֵנִיס).

קטגוריה:סיפורים קצרים מאת אייזק אסימוב
קטגוריה:יצירות משנת 1956
סחלב השקיק

סחלב השקיק (שם מדעי: Anacamptis collina; בעבר: Orchis saccata) הוא מין בסוג בן-סחלב ממשפחת הסחלביים שבעבר שויך לסוג סחלב.

סחלב השקיק גדל על מגוון קרקעות בחבל הים-תיכוני, אך בעיקר על קרקעות גירניות. צמח בתה טיפוסי חובב אור ופורח בחודשים פברואר-אפריל. אינו מייצר צוף ואינו מייצר ריח. 

הוא גדל בארץ ישראל מהרי יהודה ועד לחרמון. התפרחת נושאת בין 5 ל-30 פרחים. פרחיו ניכרים בדרבן קצר ועבה הנראה כמו שקיק ומכאן שמו. גוון הפרח ירקרק עד סגול בהיר.

תפוצתו העולמית משתרעת סביב הים התיכון וכן בעיראק, איראן וקווקז.

== קישורים חיצוניים ==

קטגוריה:ערכי טבע מוגנים בישראל: צמחים
קטגוריה:סחלביים
קטגוריה:פרחים סגולים בארץ ישראל
קטגוריה:ארץ ישראל: סחלביים
מדינת הסטארט-אפ (ספר)

מדינת הסטארט־אפ: מנוע הצמיחה הכלכלי של ישראל (באנגלית: Start-up Nation: The Story of Israel's Economic Miracle) הוא ספר העוסק בכלכלת ישראל שראה אור בשנת 2009 ופרי עטם של דן סינור ושאול זינגר. הספר בוחן כיצד ישראל, מדינה בת 60 שנים ובעלת אוכלוסייה של 7.1 מיליון איש הצליחה להגיע לשגשוג כלכלי כה רב עד ש"בתחילת שנת 2009, 63 חברות ישראליות נסחרו בנאסד"ק, יותר מכל מדינה זרה אחרת".

בשנת 2010 הספר הגיע למקום החמישי ברשימת רבי-המכר של הניו יורק טיימס, ואף לראש רשימת רבי-המכר של הוול סטריט ג'ורנל.

==תקציר הספר==

המועצה האמריקאית ליחסים זרים מתארת את הספר בשאלה הבאה: "כיצד ישראל - מדינה בה 7.1 מיליון נפש, רק בת 60 שנים, מוקפת באויבים, נמצאת במצב מתמיד של לחימה מאז היווסדה, ללא משאבי טבע - מייצרת יותר חברות סטארט-אפ מאומות גדולות, שקטות ויציבות יותר דוגמת יפן, סין, הודו, קוריאה, קנדה והממלכה המאוחדת?". האקונומיסט כתב כי בישראל יש יותר חברות סטארט אפ וקרנות הון סיכון לאדם מאשר בכל מדינה אחרת בעולם. הצלחתה של ישראל במגזר ההיי טק בשני העשורים האחרונים משך את תשומת לבם של אנשי עסקים ועיתונאים, והאקונומיסט מתאר את הספר כספר החשוב ביותר מבין "ערימה גדלה" של ספרים בנושא.

בניסיונם להסביר את הצלחתה של ישראל בתחום, סינור וזינגר אינם מתייחסים לסוגיה מנקודת מבט אתנית או יהודית וגם אינם מתייחסים לכישרונות ייחודיים. בספרם, הם מייחסים את הצלחת המדינה בתחום לשני גורמים עיקריים: חובת השירות הצבאי וההגירה למדינה.

==ראו גם==
* הגניוס היהודי

==קישורים חיצוניים==
* 
* מורד שטרן, [https://www.usabilitytalking.com/?p=3642 תשובות לשאלה למה ישראל מייצרת כל כך הרבה סטארטאפים: הספר “מדינת הסטארט אפ”], בבלוג "Usability Talking", 7 בינואר 2012
* 

קטגוריה:ספרי ניהול
קטגוריה:ספרי הוצאת מטר

קטגוריה:כלכלת ישראל בתרבות
ג'ורג' גריי (ניו זילנד)

סר ג'ורג' גריי (באנגלית: George Grey; 14 באפריל 1812 – 19 בספטמבר 1898) היה חייל בריטי, סופר, חוקר, מושל אוסטרליה הדרומית, מושל ניו זילנד, מושל מושבת הכף וראש הממשלה ה-11 של ניו זילנד. נחשב לאחד האנשים המשפיעים ביותר בניו זילנד במאה ה-19.

== ביוגרפיה ==
גריי נולד בליסבון, פורטוגל בשנת 1812. אביו נהרג במצור על בדחוס כמה ימים קודם לכן. אמו שמעה שני קצינים מדברים על מות בעלה, והדבר הביא ללידה מוקדמת של הילד. למד במכללה הצבאית המלכותית בסנדהרסט.

התחתן בשנת 1836 ונולד לו ילד, אך הזוג התגרש כ-24 שנים לאחר מכן.

בשנת 1841 התמנה לתפקיד המושל הכללי של אוסטרליה הדרומית, והחזיק בו עד שנת 1845. נודע כבעל יחסים טובים עם הילידים האבוריג'ינים ובזמן כהונתו ייצב את המאזן הכלכלי של המושבה.

הוא כיהן פעמיים כמושל הכללי של ניו זילנד: משנת 1845 ועד 1853, ומשנת 1861 עד 1868. במהלך כהונתו ההתיישבות האירופית בניו זילנד הואצה וכתוצאה מכך חלו סכסוכי אדמות רבים. בשנת 1845 התמנה למושל בירת המושבה, אוקלנד. בזמן שנכנס לתפקידו, אוקלנד כבר הייתה מרכז מסחרי ופוליטי גדול ומשמעותי בניו זילנד.

בשנים 1854–1861 היה מושל מושבת הכף שבדרום אפריקה.

בשנת 1861 חזר לקדנציה השנייה שלו כמושל ניו זילנד, ובניגוד לקדנציה הראשונה, היה צריך להתמודד כעת עם פרלמנט נבחר אשר הוקם בשנת 1852. הוא החזיק בתפקיד זה עד הדחתו בשנת 1868.

היה חבר הפרלמנט של ניו זילנד בשנים 1875–1895, כחבר עצמאי חסר מפלגה. באוקטובר 1877 נבחר על ידי הפרלמנט לראשות הממשלה. החזיק בתפקיד זה כשנתיים, עד אוקטובר 1879. בשנים 1894–1895 בריאותו הידרדרה והוא פרש מהפוליטיקה.

בשנת 1862 הוא רכש האי ראקינו לקידום עסקיו בתחום העצים.

נפטר ב-19 בספטמבר 1898 בגיל 86, ונקבר בקתדרלת סנט פול. הוא האריך ימים יותר מכל ראש ממשלה ניו זילנדי.

על שמו נקראו ערים, מחוזות ומוסדות רבים בניו זילנד ובדרום אפריקה.

==קישורים חיצוניים==

* 
* 
* 

קטגוריה:מסדר האמבט
קטגוריה:ראשי ממשלת ניו זילנד
קטגוריה:המושלים הכלליים של ניו זילנד
קטגוריה:מושלי אוסטרליה הדרומית
קטגוריה:בריטים שנולדו ב-1812
קטגוריה:בריטים שנפטרו ב-1898
אלימות מילולית

שתי דמויות, בהן אחת גוערת מעל האחרתאלימות מילולית או בריונות מילולית היא אמירה שלילית הנאמרת לקורבן (או על הקורבן), לעיתים תוך מניעת אפשרות של הקורבן לתגובה כלשהי.

==מהות==
אלימות מילולית יכולה להתבטא בקללות, אמירות מעליבות, קריאה בשמות מעליבים ועוד. גם כאשר האדם צועק על הקורבן, מתעמר בו, נותן לו פקודות, מאיים עליו, בז לו, משפיל אותו או מתעלם ממנו, הדבר מהווה אלימות מילולית; רבים מתקשים לזהות זאת כאשר מעשים אלו מגיעים מאדם קרוב שמהווה דמות סמכות או שמעמדו גבוה יחסית לקורבן, כגון בן משפחה בוגר יותר, מעסיק במקום עבודה וכדומה. אם האדם שמשתמש באלימות מילולית לא מתנצל מיד ונסוג מאמירתו השלילית, אלא ממשיך בכך, עלול להיווצר קשר אלים מילולית בינו לבין הקורבן.

אלימות מילולית עשויה להתרחש במגוון מצבים בחיי היומיום. למשל, בבתי ספר יש תלמידים המשתמשים לעיתים קרובות באלימות מילולית, למשל כבריונות (שלרוב כוללת גם מרכיב פיזי), כדי להשיג מעמד גבוה יותר מהקורבן ולחבור לאחרים כנגד הקורבן. במערכות יחסים זוגיות, לעיתים אחד מבני הזוג מגיב באלימות מילולית כאשר הוא מאוים ממצבי "נפרדות" בין בני הזוג, כלומר מחשבות, רצונות ורגשות שונים שלו ושל הקורבן.

ההשפעה של אלימות מילולית מתמשכת על הקורבן עלולה להיות רחבת היקף וחמורה. הקורבן עלול לחוש כאב רגשי, אכזבה, עוגמת נפש או תחושת אשמה, הוא עשוי לחוות דחק ומתח מתמיד, ואף לפתח דיכאון או הפרעה פוסט-טראומטית.

==יחס החברה לאלימות מילולית==
אלימות מילית היא די נפוצה ולרוב לא מתייחסים לאלימות מילולית, באותה חומרה שבה מתייחסים לאלימות פיזית, בין השאר כי אין הוכחה גלויה לקיומה, בשונה מאלימות פיזית חמורה, המותירה סימני חבלה על גוף הקורבן. שופט בית המשפט העליון, עוזי פוגלמן, כתב על עבירות של אלימות מילולית: . לעומתו, השופט אורי שהם כתב: . השופט נעם סולברג כתב בעניין: .

== קישורים חיצוניים ==

* [http://edu.gov.il/owlHeb/GanaiYeladim/LivuyVetmicha/Preventing-Violence/Pages/What-is-verbal-abuse.aspx מהי אלימות מילולית וכיצד מתמודדים איתה?], באתר משרד החינוך
*
* [https://www.medportal.co.il/%d7%9e%d7%99%d7%9c%d7%99%d7%9d-%d7%a2%d7%9c%d7%95%d7%9c%d7%95%d7%aa-%d7%9c%d7%94%d7%96%d7%99%d7%a7-%d7%9e%d7%94%d7%99-%d7%90%d7%9c%d7%99%d7%9e%d7%95%d7%aa-%d7%9e%d7%99%d7%9c%d7%95%d7%9c%d7%99%d7%aa/ מהי אלימות מילולית, אילו סוגים קיימים ואיך ניתן למנוע] באתר מד פורטל
*קווין ליטמן-נבארו, [https://alaxon.co.il/article/אגרוף-בפה/ אגרוף בפה], באתר אלכסון, 18 באוקטובר 2017
* [http://www.psychologytoday.com/blog/anger-in-the-age-entitlement/200812/are-you-dating-abuser סימני אזהרה לגבי מתעלל מילולית] 
* [http://www.howstuffworks.com/vsd.htm הגנה עצמית מפני אלימות מילולית] 

==הערות שוליים==

מילולית
רודיגר שנופהאזה

רודיגר שנופהאזה (בגרמנית: Rüdiger Schnuphase, נולד ב-23 בינואר 1954 בורנינגסהאוזן שבגרמניה המזרחית) הוא כדורגלן עבר גרמני ששיחק בעמדת הקשר ברוט-וייס ארפורט ובקארל צייס יינה מליגת העל המזרח גרמנית, ובנבחרת גרמניה המזרחית, עמה השתתף במונדיאל 1974, וזכה במדליית כסף באולימפיאדת מוסקבה. שנופהאזה נבחר ככדורגלן השנה בגרמניה המזרחית לשנת 1982, אותה סיים כמלך השערים.

==קריירת מועדונים==
שנופהאזה החל את קריירת הבוגרים ברוט-וייס ארפורט מליגת העל המזרח גרמנית בשנת 1971, ושיחק במועדון במשך שש עונות, בהן הבקיע 24 שערי ליגה ב-99 הופעות. בשנת 1977 חתם שנופהאזה בקארל צייס יינה, שם שיחק שבע עונות ברציפות. בשנת 1980 שנופהאזה היה חלק מהזכייה של קארל צייס יינה בגביע המזרח גרמני, לאחר ניצחון 3-1 בהארכה על קבוצתו הקודמת, רוט-וייס ארפורט. בשנת 1982 הבקיע שנופהאזה 19 שערי ליגה עבור יינה, שסיימה במקום החמישי בליגה, הוכתר כמלך השערים של ליגת העל המזרח גרמנית, ונבחר ככדורגלן השנה בגרמניה המזרחית. גם בעונה העוקבת היטיב שנופהאזה לשחק, הבקיע 13 שערים, וקבוצתו סיימה במקום השלישי בליגה. בשנת 1984 עזב שנופהאזה את קארל צייס יינה לאחר שהבקיע 94 שערים ב-196 הופעות ליגה, וחזר לשתי עונות ברוט-וייס ארפורט, שם הבקיע שישה שערים ב-31 הופעות, ובשנת 1986 פרש ממשחק פעיל.

==קריירה בינלאומית==
שנופהאזה ערך את הופעת הבכורה בנבחרת גרמניה המזרחית בשנת 1973, וכעבור שנה השתתף עמה במונדיאל 1974, בו לא שיחק דקה בשלב הבתים הראשון אותו סיימה גרמניה המזרחית במקום הראשון לאחר ניצחון במשחק הטעון על נבחרת גרמניה המערבית, וגם במשחק הראשון בשלב הבתים השני שנופהאזה לא שיחק. בשני המשחקים הבאים בשלב הבתים השני, בהם גרמניה המזרחית הפסידה 2-0 לנבחרת הולנד וסיימה בתיקו 1-1 מול נבחרת ארגנטינה, שנופהאזה פתח, ונבחרתו הודחה בתום שלב זה. שנופהאזה השתתף עם נבחרת גרמניה המזרחית גם באולימפיאדת מוסקבה שנערכה בשנת 1980, שם היה שחקן מפתח וזכה עם הנבחרת במדליית כסף, לאחר הפסד 1-0 בגמר לנבחרת צ'כוסלובקיה. בנובמבר 1983 ערך שנופהאזה את הופעתו האחרונה במדים הלאומיים, בניצחון 2-1 על נבחרת אלבניה במסגרת מוקדמות יורו 1984, שאליו לא הצליחה נבחרת גרמניה המזרחית להעפיל. לאחר משחק זה, פרש שנופהאזה מהנבחרת לאחר שלבש את המדים הלאומיים 45 פעמים, והבקיע שישה שערים.

==תארים==
עם קארל צייס יינה:
* הגביע המזרח גרמני: 1979/80

עם נבחרת גרמניה המזרחית:
* אולימפיאדת מוסקבה (1980): מדליית כסף

תארים אישיים:
* כדורגלן השנה בגרמניה המזרחית: 1982
* מלך השערים של ליגת העל המזרח גרמנית: 1982

== קישורים חיצוניים ==

קטגוריה:מדליסטים אולימפיים גרמנים
קטגוריה:מדליסטים אולימפיים מזרח גרמנים
קטגוריה:כדורגלנים מזרח גרמנים
קטגוריה:כדורגלני רוט-וייס ארפורט
קטגוריה:כדורגלני קרל צייס ינה
קטגוריה:קשרי כדורגל מזרח גרמנים
קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני נבחרת גרמניה המזרחית
קטגוריה:כדורגלני מונדיאל 1974
קטגוריה:כדורגלנים באולימפיאדת מוסקבה (1980)
קטגוריה:גרמנים שנולדו ב-1954
מטבח קליפורני

פיצה קליפורנית במסעדת Chez Panisse - אחת מאבני היסוד של המטבח הקליפורני
מטבח קליפורני (באנגלית: California cuisine) הוא סגנון בישול מודרני המאופיין בשימוש בחומרי גלם טריים ועונתיים בדגש על התוצרת המקומית.

המטבח הקליפורני שם דגש על פרזנטציה מרשימה. סגנון הבישול הקליפורני מציע בדרך כלל מזון דל בשומנים רוויים והרבה מאוד ירקות ופירות טריים, בשר רזה ופירות ים מחוף קליפורניה.

המונח "מטבח קליפורני" נוצר במהלך שנות ה-70 של המאה הקודמת כתוצאה מרצונם של שפים גדולים מאזור קליפורניה שמאסו בתעשיית המזון האמריקאית הטיפוסית שכללה לרוב בישול ממזון קפוא, מעובד ומוכן מראש ורצו לבשל מזון טעים וטרי יותר הכולל חומרי גלם טריים ומקומיים.

המטבח הקליפורני מאופיין בשילוב סגנונות וטעמים ממטבחים שונים בעולם. המטבח הקליפורני מקבל השראה רבה ממנות וטעמים מהמטבח הצרפתי, המטבח האיטלקי, המטבח המקסיקני, המטבח הסיני והיפני. מעבר לעובדה שמדובר במטבחים המפורסמים בעולם אחת הסיבות הנוספות שמטבחים אלו השפיעו על המטבח הקליפורני היא כמות המהגרים הגדולה החיה במדינה.
המטבח הקליפורני שואב השראה בעיקר ממטבחים אלו, אך לא רק הבישול הקליפורני נמצא תמיד ברצון לחדש ולהתקדם ולכן מגוון כדרך קבע את הטעמים וסגנונות הבישול.

== היסטוריה ==
אליס ווטרס, שפתחה את מסעדת Chez Panisse בשנת 1971 בברקלי, קליפורניה, הייתה מחלוצות הקונספט של המטבח קליפורני. 
וולפגנג פאק היה גם מחלוצי המטבח הקליפורני שפתח ביחד עם פטריק טרייל את מסעדתו Ma Maison.

== מנות ייחודיות ==
* פיצה קליפורנית - וולפגנג פאק נתפס כהוגה הרעיון של הפיצה הקליפורנית .<br>הפיצות נאפות בדרך בנפרד רק הבצק או לכל היותר עם הרוטב והגבינה ורק לאחר אפייתם מוסיפים להם את התוספות הרצויות. ירקות טריים ורעננים, דגים טריים, קרם פרש ועוד מגוון תופסות שונות ומשונות לפי תפיסתו של השף.כמו כן פיצות מיוחדות עם רעיון ונושא מובהק. <br>לדוגמה פיצות עם רוטב חמאת בוטנים במקום רוטב עגבניות ואגוזים טחונים כתוספת. גם כאן שפים רבים לוקחים את הפיצות האלו למקומות רחוקים, משונים וטעימים.

==הערות שוליים==

קטגוריה:קליפורניה: תרבות
קליפורני